
RELATION 

V E R I T A B L E, 

De  ce  qui  s'ejlpajje  a la  Rochelle  en  la  réce- 
ption de  fJMonfîeur  de  S oublie > 
au  retour  de  Rie. 

A Y s s i toft  que  la  nouuelle  de  la  mé- 
morable expédition  del’ifle  de  Rie 
fut  arriuée  à la  Rochelle,les  députée 
de  l’afTembleetous  refiouys  furent  d’opinio 
queMonfieur  de  Soubize  reuénantainfi  vi* 
dorieux  deuoit  eftrereceuauec  triomphe. 
A cela  conclurent  aufli  en  leur  hoftel  de  vil- 
le le  Maire  &:  les  autres  Magiftrats  : Pour 
apres  donner  ordre  à tout  l'appareil,  fallut 
en  délibérer  en  plain  confiftoire,  afin  que 
rien  ny  fut  obmis  de  ce  qui  appartenoit  à la 
magnificëce  de  la  ville  &:  au  mérité  du  fujec. 
Ce  fut  eri  ce  lieu,  ouïe  Prefident  de  raffcm- 
blée  , apres  auoir  hautement  lotie  l'entrc- 
prife  &:  bon  fuccez  de  leur  armée  : adioufta 
que  Monfieur  de  Soubize  (auquel  com  me 

Chef  fe  deuoit  referer  Thonneur  de  la  çon- 
duicte  d'icelle  ) deuroit  eftre  recompenfe  (15  r 
par  de.  s arcs  triomphaux,  pour  enlaiflervne  F 
glorieufe  mémoire  à la  pofterité.  Mais  le  mal  * f 
cftoit  qae  ledit  fieur  de  Soubize  diligent  c 
Capitaine  en  fes  retraittes  guerrières  ne  leur  Uxi 
donneroit  iamais  le  loifir  d’y  trauailler  com-  a c U 
me  il  feroit  requis  : Et  que  fans  s’amyfer  à 
des  defteins  fi  grands,  fon  aduis  feroit  de  re- 
médier aux  chofes  qui  pourroient  eftre  plu$ 
facilement  6c  plus  promptement  expediees. 
C’eft  a fçauoir  d’accommoder  au  mieux 
que  le  temps  le  permettrait  la  face  de  la 
porce  par  laquelle  fe  feroit  fon  entrée  l’enri- 
chiflanc  de  belles  deuifes&dnfcriptions  con- 
uenables  à la  qualité  du  Seigneur , 6c  à Toc- 
cafion  qui  s’en  prefentoit:  de  cela  toute  la 
compagnie  en  demeura  d’accord  fans  nul 
contredit  , 6c  ledit  Prefident  pourfuiuant 
fon  propos,  aduerdt  que  telles  deuifes  pour 
auoir  plus  de  grâce , 6c  de  majefté  deuoient 
eftre  faiétes  en  autre  langue  que  Françoife 
6c  vulgaire , 6c  que  chacun  en  pourroit  pro- 
duire de  fon  inuention  pour  apres  choifir 
celles  qui  fe  trouuerroient  les  plus  propres. 

Or  d’autant  que  dans  les  Egîifes  reformées 
à la  nouuelle  façon  Ton  à introduit  vne  cou- 
ftume  de  n’ohferuer  ny  rang,  ny  ordre  entre 
les  perfonnes  qui  toutes  viuent  dans  vne  mi- 
fterieufe  efgahté,fans  regarder  a qui  parlera 


premier , ou  dernier  , les  plus  haftez  &:  non 
les  plus  dignes  marchans  deuant  : fuiuanc 
cefte  loy  d 'indifférence  que  Caluin  ce  grand 
reformateur  a eftablie  dans  le  Ciel  aulïî 
bien  que  dans  la  terre  : vn  ieune  propofanc 
qui  n’agueres  s’eftoic  acouplç  auec  vne  No- 
nain  fraifchementdefuoillee  pour  luy  eftre 
compagne  en  l’exercice  du  faind  miniftere, 
s’aduança  deuant  tous  pour  dire  qu  il  luy 
femblok  que  Y on  pourroit  employer  fort 
gentiment  ces  parolles  en  Italien  {no  fuge 
qui  torna  a cafa  ) ou  bien  ces  autres  ( vn  bel fa- 
girtuta lavita /campa.  ) V n vieux  furueillant 
repartit  la  dçfTus  (non  fans  vn  peu  d’efmo- 
tion  ) que  le  fens  en  eftpit  fort  bon , ruais 
que  le  langage  en  eftoit  du  tout  feandaieux, 
araifonque  ceftoit  le  langage  de  bAnte^ 
chrift  qui  eft  Italien.  Car  vous  fçauez(  di- 
foit~il)que  le  Pape  de  Rome  eftlefeul  àc 
vray  Antechrift  5 comme  il  fut  paffé  en  arti- 
cle de  foy  bien  autenticquement  au  célébré 
Synode  de  Gap  , &:  comme  il  a elle  bien 
confirmé  par  le  liure  du  myftere  d’iniquité 
compofé  par  Monfieur  du  Pleflis  , lequel 
vous  cognoilfez  pour  gentilhomme  digne 
de  foy  &:  qui  ne  voudroit  rien  alléguer  de 
faux,c5meil  fe  vérifia  tres-bien&glorieufe- 
ment  en  laconferçnce  deFontaine-bleau. 
Conclufîon  nous  ne  deuons  ( dit-il)  com- 
rnunicquer  à ce  fils  de  perdition  ny  en  œu- 


lires  ny  en  paroles  : & pour  cefte  caufe  nous 
deteftons  fa  langue  Italienne  &:  luy  difons 
anatheme.  Apres  cela  vn  autre  ieune  cfgri- 
liat  fe  dreffant  fur  fes  pieds  demanda  fi  Ton 
auroit  plus  aggreable  ces  paroles  d’vne  au- 
tre langue  ( antes  huyr  que  felear  ) encores 
moins  sefcria  vn  Miniftre  du  pays  de  Bearn, 
tout  effarouché  : car  c’eft  la  langue  Efpa- 
gnolle  que  parle  cefte  maudite  & abomina- 
ble inquifition  que  nos  Eglifes  reformées 
appréhendent  comme  la  malle-  pefte.  Il  fe- 
roit  bien  mieux  feant  de  rechercher  quel- 
que belle  fentence  en  langue  Latine , telle 
que  jadis  Rome  la  parloit  au  fiecle  d'or  de 
fon  innocence  & ^pureté  , auquel  TAnte- 
chrift  n’auoit  encores  corrompu  ny  la  lan- 
gue ny  la  doctrine  : en  ce  temps  ( difoit-il ) 
trois  & quatre  fois  heureux, auquel  Rome 
iouy ffoit  de  la  liberté  de  la  confcience , aufïî 
bien  que  de  la  liberté  de  la  republique  , y 
eftant  libre  à vn  chacun  de  fe  forger  telle 
croyance,  fuiure  telle  forme  de  religion 
qui  luy  venoit  en  fantafie  : comme  il  fe  pra- 
tique auiourd’huy  fort  heureufement  en 
nos  Eglifes  réformées.  Quand  à la  langue 
Grecque  pour  en  dire  franchement  la  vérité 
nousny  entendons  tous  rien:  En  la  Latine 
encores  que  tous  nos  anciens , Diacres , &: 
furueillans  , bons  iardiniers  , fauetiers , ou 
frippiers  deleur  meftier  y cognoiffent  aufïi 


7 

peu,  ny  mefmes  la  plus  grande  parc  de  nos 
Miniftres  qui  font  fuffifamment  fçauans, 
s’ils  peuuent  lire  dans  les  Bibles  Françoifes: 
toutesfois  il  y en  a quelques  vns  qui  retien- 
nent encores  quelque  chofe  de  ce  qu’ils  en 
lauoient  apris  dans  les  cloiftres  auant  que 
ietter  lefrocqaux  ortyes  * de  renoncer  aux 
Idolatreries  de  la  papauté  : ceux-la  pour- 
ront en  donner  l’interpretation  aux  autres. 
Ce  difeoursfut  approuué  & fuiuy  de  tous, 
de  à l’inftant  les  efprits  les  plus  frais  efmolus 
fe  mirent  aux  champs  pour  faire  à l’enuie 
preuue  de  leur  fuffifance.  Le  premier  qui  fe 
mit  en  auant  propofa  ces  beaux  mots  ( dégé- 
nérés animos  timor  arguit)  vn  autre  ceux-cy 
{pedibm  timor  addidit  alas  ) de  plufieurs  autres 
fe  prefentoient  à la  foulle  pour  en  dire  leur 
rattellee , quant  Monlieur  d\i  Moulin  mi- 
niftre  iadis  de  l’Eglife  defunde  de  Charen- 
ton  les  arrefta  faifant  figne  de  la  main  que 
Ton  luy  donnait  audiance.  Lors  s’eftanc 
faid  vn  très-grand  de  refpedueux  lilence , il 
parla  comme  s’enfuit.  MefEeurs  de  freres  en 
Chrift , ie  ne  puis  donner  linon  beaucoup 
de  loüange  aux  braues  efprits,  qui  ont  en 
leurs  ingenieufes  deuifes  faid  veoir  la  pro- 
fondeur de  leurs  belles  conceptions  : Mais 
il  y a (Toubscorredion  ) encores  quelque 
deffault  : car  ce  ne  font  que  parolles  tirees 
des  liures  d’autheurs  prophanes , ce  qui  va 

dire&ement  contre  les  reigles  de  noflre  re- 
formation, par  lefquelles  nous  fommes  in- 
ftrui&s  de  n’admettre  aucune  chofe  pour 
luy  donner  crédit  ,&  authorité , s’il  n’afon 
paiTeport  en  termes  exprès  &:  formels  de 
lefcripture  : Ce  qui  en  vn  faid  d’importan- 
ce comme  celuy  dont  eft  queftion  doit  ren- 
dre l’aftion  plus  venerable  &:  de  plus  grande 
ediffication  enuers  les  âmes  fidelles.  C’eft 
pourquoy  : il  mefemble  ( fauf  Taduis  de  la 
compagnie)  qu’il  ne  feroit  point  imperti- 
nent de  grauer  en  groflès  lettres  rouges  au 
lieu  deftiné  pour  cela,  ces  belles  & énergi- 
ques parolles  extraides  des  Pfeaumes  de 
Dauid  ( mare  <vidit  & fugit  ) toutleconci- 
ftoire  receut  auec  admiration  & applaudif- 
fement  ( comme  vn  vray  oracle)  celle  re- 
monftrance  reformée  & la  deuife  tout  en- 
femble  : ôc  tout  de  ce  pas  on  vouloit  pro- 
céder a l’execution  : Mais  Moniteur  de  Sou* 
bize  venoit  a li  grand  halle  qu’ils  n’en  eu- 
rent pas  le  temps  : car  a Imitant  mefme  fur- 
uint  vn  homme  courant  de  toute  fa  force, 
pour  annoncer  à la  compagnie  que  le  guet 
defcouuroit  vne  trouppe  de  gens  à cheual 
venans  au  grand  galop  vers  la  ville  , &:  que 
ce  ne  pouuoit  ellre  que  Monfieur  de  Sou- 
bize&fon  train.  En  celle  furprife  l’on  ne 
trouua  meilleur  expédient  que  de  s’en  aller 
fans  autre  ceremonie  ny  ordre,  audeuant 


9 

apres  auoir  prié  ledit  fieur  du  Moulin  de  fai- 
re la  harangue,  pour  eftre  perfonnage  qui 
parle  , a,uffi  fagement  à l’impourueu  , que 
quand  il  a longuement  prémédité.  Quel- 
que diligence  que  Ton  peuft  faire  Ton  ren- 
contra ledit  fieur  de  Soubize  qui  eftoit  def- 
jaaduancé  entre  letappecul  &:  le  pont  le- 
uis.  Lequel  ayant  vn  appétit  extraordinaire 
pour  auoir  faid  vn  ieufne  fans  commande- 
ment de  plus  de  vingt  quatre  heures, pria 
ledit  fieur  du  Moulin  de  le  faire  court , cela 
luy  fit  abréger  fon  difcours  fe  contentant  dfe 
le  remercier  en  paflant  de  fes  bons  deuoirs 
à l’augmentation  de  la  caufe  , &:  de  ce  que 
par  fon  moyen  les  Egfifes  reformées  de 
France  auoit  dequoy  allonger  le  cathalo- 
gue  de  leurs  martyrs  : ne  s’en  eftant  faid 
vn  fi  grand  nombre  tout  à la  fois  depuis  la 
iournée  de  Montcontour,  il  adiouila  que 
l’on  euft  faid  tirer  le  Canon , fi  pourle  bien 
des  affaires  il  ne  l’euft  laifie  à la  garde  de 
Rie  auec  fes  vailfeaux.  La  foudaineté  de  ce- 
lle entrée  fut  caufe  que  depuis  toutes  cho- 
fes  furent  faides  auec  précipitation , & en 
telle  confufîon  que  l’on  n’en  fçauroit  que 
dire  : il  n’y  eut  que  les  femmes  lefquellcs 
ayant  part  en  celle  allogreffe  commune,  en 
voulurent  aufii  tefmoign$j:  leurs  reflenti- 
rnens:mais  elles  cuiderent feicher  d’impa- 
tience pour  le  long  temps  qu’il  leur  faluc 

attendre  que  Monfieur  de  Soubize  fe  fut 
refait  de  manger  6c  de  dormir  > dequoy  il 
auoit  grand  besoin  3pour  eftre  fort  fatigué 
des  guerres.  Ce  pendant  celles  qui  eftoient 
plus  releuees  de  biens  6c  de  qualité  s’eftant 
affemblees,  firent  efle&ion  entre  el  les  d’vne 
qui  parroilfoit  de  plus  gentille  maniéré , 6c 
qui  auoit  le  bec  le  mieux  affilié  pour  porter 
la  parole , & faire  au  nom  de  toute  la  bande 
les  compliment  propres  à feconjouyrauec 
ce  grand  Chef  d’armée^de  fes  valeureux  ex- 
pfcu&s  6c  de  fon  prompt  retour  : à la  pre- 
mière commodité  qui  s’en  offrit  les  voyla 
marcher  en  moult  belle  ordonnance  : 6c  à 
labbord  ayant  faiét  les  reuerences  à la 
modo,  la  harangueufe  commença  ’à  parler 
de  cefte  forte. 

V o vs  foyez  Monfieur  le  mieux  que 
bien  venu  , vous  6c  voftre  compagnie  , la- 
quelle eftant  fi  petite  nous  eft  bien  plus  ag- 
greable  que  fi  elle  eftoit  plus  grande  : Car 
apres  les  ruines  que  nous  a caufees  ce  Duc 
d’Efpernon , pour  auoir  ferré  nos  moiffons, 
6c  nos  vendanges  fi  vous  euffiez  ramené 
beaucoup  de  gens  ils  n’euffent  ferui  qu’à 
faire  enchérir  les  viures  : il  vaut  bien  mieux 
qu’ils  foient  demeurez  pour  faire  des  mo- 
mies de  leurs  co|ps  dans  les  fables  d’Olon- 
ne  6c  cle  Ryé  , ou  qu’ils  foient  aliez  ronger 
du  bifeuit  dans  les  galleres  quedeftreve- 


nus  affamer  noftre  ville  : il  n’y  a que  trop  de 
mangeurs  fans  cela , &:  ny  cuft-il  ( parlant 
par  reuerence  ) que  la  fuitte  de  Madame 
î’affemblée.  Quand  à vous  Monsievr, 
nous  fommes  bien  ioyeufes  de  vous  veoir 
apres  auoir  pafle  la  mer , comme  firent  au- 
tres fois  les  enfans  d’Ifraëh*  car  il  n’y  a point 
d’autre  différence, finon  que  cefte  mer  là 
eftoit  rouge  celle-cy  eftd’vn  autre  co- 
leur, que  Moyfe  la  paffa  à pied,  &:  vous  l’a- 
uez(d’vne  façon  plus  honorable)  paffee  à 
cheual  : puis  la  diligence  vous  eftoit  fort 
recommandée, qui  eft  vue  partie  des  plus 
neceflàires  a va  grand  Capitaine  tel  que 
vous  eftes*  Mais  à propos  de  diligence , l’on 
s’eftonne  qu’en  cefte  occâfion  fi  prenante 
vous  n’empruntaftes  les  ailles  de  Melufine 
voftre  grand  mere  , laquelle  en  tel  hefoin 
n’euft  ofé  les  vous  refufer:  voustous  en  fou  * 
uiendrez  vne  autres  fois  : & cecy  foit  dit  par 
aduis.  l’oubliois  à vous  dire  que  le  foin 
que  nous  auons  de  voftre  faute  nous  oblige 
à vous  confeiller  de  vous  faire  feigner  , fl 
def  ja  vous  ne  l’auez  faid  : vous  fçauez  bien 
poürquoy . Refte  maintenant  à vous  remer- 
cier (comme  nous  faifons  de  très -ton  cœur) 
de  nous  auoir  fi  honneftement  déchargées 
de  grand  nombre  de  fafeheux  marys, autant 
inunlies  au  mefnage , qu’infupportables  en 
leurs  humeurs  nous  çn  eftiôs  fans  mëtir  long 

temps  y a fort  lafles  ils  vouloient  bien  viure 
& fe  gouuerner  en  toutes  leurs  aétipns  auec 
la  liberté  de  confcience  ( qui  eft  le  feul  fon- 
dement de  noftre  religion)  fans  vouloir  per- 
mettre que  nous  Allions  le  mefme,nous  for- 
çant par  ce  moyen  d’aller  contre  le  decret 
de  noftre  predeftination  : &c  bien  que  nos 
mmifires  enfeignent  en  leurs  prefches  qu’il 
eft  xmpoffible  de  fe  contenir  , auffi  bien  que 
d’accomplir  les  autres  commandemens  de 
Dieu  , ôc  qu’ils  appliquent  très» bien  d’vn 
Zélé  reformé  ce  point  de  doctrine  a leur  ad- 
uancage  , neantmoins  ils  voudroient  en  in- 
terdüe  lVfage  aux  pauures  femmes, comme 
fi  elles  n’auoient  aulli  bonne  part  à l’Euan- 
gile  que  les  hommes.  Pourquoy  doncques 
nous  en  donnent  ils  non  feulement  les  en- 
feignement  de  parolle  : mais  encore  l’exem- 
ple parles  effeds  ? Car  pour  ne  parler  que 
des  Miniftres  qui  font  nos  paftenrs , s’i  1 arri- 
ue  maladie , ou  abfence  de  leurs  femmes  : ils 
difent  auoir  trouué  dans  la  Bible  qu’ils  peu- 
uent  donner  la  main  d’aiTociation  à leurs 
feruantes  pour  engendrer  des  enfans  au  Sei- 
gneur, lesquels  font  affeurez  d’eftre  fauuez 
en  la  foy  de  leurs  peres , fans  auoir  befoin  de 
Baptefme  n’y  autre  Sacrement , leurs  peres 
leur  ayant  acquisparadis  gratuitement  par 
droift  de  fucceftion,  de  enepres  qu’ils  foienr 
enfans  enclins  à tout  mai  & inutüs  à tou 

bié.  Au ec  tout  cela  fi  quelque  femme  pour 
fubuenir  à fes  neceffitez  naturelles  efcoic 
cStrainte  ( comme  il  aduiét  fort  fouuent  au 
deffault  des  marys  ) de  s'accointer  charita- 
blement d’vn  homeyencore  quë  ce  fut  auec 
la  foy  requife)  ils  en  feroient  vn  (caudale, ca- 
pable de  nous  faire  toutes  mourir  de  hon- 
te. Mais  ils  n auront  plus  affaire  déformais 
y à des  nicaifes  &:  des  fores  : nous  auons  mis  îe 
nez  dans  les  Bibles  auffi  bien  qu  eux,  &:  fça- 
uons  auffi  bien  qu'eux  ne  leuren  defplai- 
fe)  que  quelque  chofe  que  l’on  puiffe  faire, 
rien  rfeft  imputé  a mal  à ceux  qui  font  au 
nombre  des  efleus  : ôc  nous  auons  bonne 
certitude  d’en  eftre  parce  que  nous  en 
aprent  refprit  intérieur , lequel  nous  donne 
pareillement  l’intelligence  parfaide  des  ef- 
eritures  en  la  ledure  defquelles  ne  Fe  ren- 
contre pafiage  qui  ne  nous  Foit  plus  clair 
que  des  chenets  frottez  de  tripoly,  C’eft 
pourquoy  nous  nauons  aucune  neceflicë  de 
recourir  a ce  que  nos  Miniftres  en  peuuent 
dire  ou  efcrire  : car  ce  ne  font  que  des  hom- 
mes Sc  par  confôquent  leur  efprit  fuiet  à 
faillit  : ce  que  l’on  ne  fÇauroit  dire  de  f efprit 
des  femmes,  qui  cft  bien'd’vne  autre  eftofFe 
plus  pointu  oc  plus  pénétrant.  Mais  de  cecy 
Ton  en  traitera  plus  foigneufement  au  pro- 
chain Sinode,  lequel  fe  conuocquera  (com- 
me nous  efperons)  apres  que  Monfieur  de 

Rohan  voftre  frère  , aura  auflî  vértueufe- 
ment  opéré  de  fon  collé  que  vous  auez  faiéfc 
du  voftre:  exeufez  moy  Monsievr  , fi  vne 
chaleur  de  foye  à quoy  ie  fuis  vn  peu  fujecte 
m’a  fai£t  excrauaguer  loin  de  mon  propos, 
le  reuiens  à mes  moutons , pour  au  nom  de 
celte  alfiftance  me  refiouyr  de  vos  ioyes  , &c 
me  contenter  en  vos  contentemens  Nous 
auions  intention  de  vous  faire  vn  prefent  de 
fruiéls  bien  choifis  mais  ne  s’eftanc  peu  trou- 
uervnfeul  bon  chreftien  en  celle  ville,  on 
vous  apporte  ce  pâmer  de  poires  d’angoif- 
fes , qui  font  fruits  du  mois  d’ \uril,  cueillis 
n’agueres  dans  rifle  de  Rie.  Sur  ce  , nous 
prenons  conge  de  vous5&;  demeurôs  toutes 
à voftre  commandemens  quand  ce  feroit  à 
heure  de  minuit.  Mofieur  de  Soubize  les  re- 
mercia  fort  gratieufe  ment  de  leur  bon  vou- 
loir, mais  quand  à leurs  poires  il  leur  dit, 
qu’elles  ne  fe  deuoient  mettre  en  fi  grands 
frais, d’autant  que  luy  Zc  toutes  fes  trouppes 
en  auoient  tant  mangé  fur  les  lieux  que 
leurs  dents  en  eftoienc  encore^  agâcees , &: 
qui  plus  eft  il  enefto  t venu  à plufieurs  des 
eftranguillons , Zz  à tous  en  general  de  gran- 
des défaillances  de  cœur , aufq celles  ne  s’e- 
ftoit  tr°uu^  plus  prompt  remede  que  celuy 
de  quelques  habilles  pay  fans  rencontrez  far 
les  chemins  qui  par  le  feul  attouchement 
en  auoient  guary  autant  quil  s’en  eftoit  pre- 


fenté.  Les  fejnmes  apres  cela  retirées  8c  les 
refiouyflanccs  continuant  toufiours  : arri- 
uerent  par  mer  lettres  de  la  part  des  habi- 
tans  de  Royan , à Meilleurs  del’afTemblée* 
par  lefquelles  ils  donnoient  aduis  que  l’on 
les  menaflbit  du  fiege  requérant  auec  ar-, 
dantes  prières , que  l’on  leur  enfeignaft  la 
porté  par  laquelle  ils  pourraient  entrer  dans 
l’Eglife  inuifible  pour  Te  cacher  en  quelque 
recoing  &{e  fauuerdu  péril  eminant  de  Ja 
perfecution  : car  de  Te  refoudre  d’attendre 
le  martyre  , c’eft  chofe  ou  il  n’y  a ny  hon- 
neur ny  profit , puifque  les  Eglifes  refor- 
mées n’ordonnent  point  de  fefte  à leurs 
martyrs  en  terre  5ny  de  plus  haut  fiege  en 
Paradis.  Surquoy  apres  meure  deliberation 
futrefpondu  par  ladite  affemblée,  appelle 
en  icelle  les  Miniftres  mieux  entendus  que 
depuis  que  l’on  auoit  retranché  de  la  di- 
feipline  des  Eglifes  reformées  , lesieufnes 
8c  abftinences  comme  abus  papifticques, 
l’on  ne  fc  vouloit  plus  renfermer  en  cefte 
Eglife  inuifible , dans  laquelleon  ne  boit  ny 
mange.  Et  qu’au  refte  les  freres  qui  eftoient 
dans  Royan  ne  deuoient  perdre  courage: 
car  s’ijs  eftoient  predeftincz  à eftre  pendus 
s’eftoit  chofe  qui  ne  fe  pouuoit  aucunement 
euiter  : mais  que  bien  heureux  feroienc 
ceuxàquicelaarriueroit:  car  eftantefieuez 
de  terre  par  la  corde , c’eftoit  autant  de  che- 


mm  gaignc  pour  monter  pluftçft  au  ciel. 

APPROBATION. 

L'AjJèmblée  gener aile  des  Bglijes  reformées 
de  France , tenant  à la  Rochelle , apres  auoir 
leu  Yeleu  & bien  examiné  de  point  en  point  : le 
Difcours  intitulé  Relation  véritable  de  ce  qui 
s’eft  pâlie  à la  Ro  chelle  3 en  la  réception  fai- 
lle à Monfieur  de  Soubize  , au  retour  de 
Rie  : & l ayant  approuué  en  toute  s fe s parties  y a 
, pareillement  ejlimé  qu  il  fer  oit  à propos  de  l'impri- 
mer, pour  le  donner  au  public , comme  contenant 
*vne  hiftoire  digne  de  mémoire , laquelle  doit  feruir 
de  confolat ion  aux  amateurs  de  la  pure  religion  & 
d' exemple  à ceux  qui  font  prof efiion  d'honneur* 
Faillie  23.  du  mois  d’Auril  1622. 

Signé 

M y t o 1 s Prefident. 

Clemence av  adioint. 
Casavbon  & Sa  VARE,Secretaires. 


